|  |  |  |
| --- | --- | --- |
| **Elem tartalma: Online játékok tárháza** | | Kategória: játék |
| Jelöld be a szerző(k) opciót! (lenyíló lista)  Jelöld be a szerkesztő(k) opciót! (lenyíló lista) | | Esemény: Találkozó |
| Kapcsolódó téma: | Kapcsolódó előadás: | |
| Régió: Észak-Duna | Település: | Időpont: 2021.02.20. |

Kapcsolódó anyagok:

2021\_03\_egyenes\_ut\_foeloadas\_ossz\_talalkozo

2021\_03\_egyenes\_ut\_youtube\_video\_eloadas\_ed\_talalkozo

2021\_03\_egyenes\_ut\_youtube\_video\_egyeb\_dd\_talakozo

2021\_03\_egyenes\_ut\_szemlelodo\_imadsag\_ima\_dd\_talalkozo

2021\_03\_egyenes\_ut\_szemlelodo\_imadsag\_ppt\_ima\_dd\_talalkozo

2021\_03\_egyenes\_ut\_szentsegimadas\_video\_ima\_ed\_talalkozo

Törzsanyag:

[https://www.yucata.de/en](https://www.yucata.de/en?fbclid=IwAR2ZPeQxsddzpuRGz4vyEJqvLWn8Mvi-jTjDCLyse14uiplllDZg9S9f9fs)

[https://skribbl.io/](https://skribbl.io/?fbclid=IwAR0dqqNEwfylzQIhAI6-6eJJDqgNN1mzvf5QHT_-8mzpDD1A7ch5Zum7ZBw)

[https://en.boardgamearena.com/](https://en.boardgamearena.com/?fbclid=IwAR1H9bmnxq2NKxerCrwTaNPLlzrQdM8Dh9zEn7NyNg1RgQfSROxXp9VpDdU)

[https://codenames.game/](https://codenames.game/?fbclid=IwAR08mubYzigIbbcqAvZEtldzBFtq2J4SN0O-e3A7-GLOxEszu8Bj2YQviuc)

**Játékleírások**

**Aranyásók/ Saboteur**

Az online játék linkje: https://boardgamearena.com/gamepanel?game=saboteur

Mindenkinek egy játékos fiókot kell regisztrálnia. Aki indítja a játékot, annak a többi játékost hozzá kell adnia a barátaihoz, mert csak úgy tudja őket meghívni.

Segítség, ha te vagy a „játékmester” és nem tudod, hogyan indítsd el a játékot: Regisztráció/belépés után kattints a felül található „Játssz most” gombra. Ezután a „Barát hozzáadása” gombbal kiválaszthatod, hogy kikkel szeretnél játszani, majd ha lejjebb görgeted az oldalt, ki tudod választani a játékot, amivel játszani szeretnél (ebben az esetben ez az Aranyásók). Ha elindul a játék, akiket meghívtál egy meghívót fognak kapni, amit el kell fogadniuk. Ha mindenki elfogadta, indulhat is a játék. (Előfordul, hogy a gép random idegeneket is berak, őket egy egyszerű kattintással ki tudod dobni a játékszobából, amíg nem indult el a játék.)

Játékosok száma: 2-12 fő (az ideális, ha 3-nál többen vagyunk, úgy izgalmasabb a játék)

Játékidő: kb. 35-40 perc (játékosok számától függően lehet több/ kevesebb is)

A játék leírása: Aki ismeri a játék offline változatát, azt nem fogja nagy meglepetés érni, ,teljesen hasonló az online társas is. A játék során a játékosok lehetnek aranyásók, akiknek az a céljuk, hogy megkaparintsák az aranyat, illetve szabotőrök, akik minden eszközzel megpróbálják őket ebben megakadályozni. A játékosok szerepét a gép sorsolja, a többi játékos nem tud róla. A reakciókból és a lépésekből egy idő után következtethetünk rá, és „összefoghatunk” a velünk egy szerepkörben levő játékosokkal, de van, hogy egy játékosról nem tudjuk megmondani, hogy aranyásó vagy pedig szabotőr, annyira ügyesen próbálja titokban tartani és csak a forduló végén derül rá fény.

A kezdeti játéktáblán egy startkártya, illetve három célkártya található lefordítva. A három célkártya közül az egyik alatt arany, a másik kettő alatt kő található. Minden játékos út- és akciókártyákkal rendelkezik, melyet a gép automatikusan oszt, a lefordított pakli hátoldalán pedig egy szám jelzi, hogy hány kártya áll még rendelkezésünkre. A soron következő játékosnak három lehetősége van: vagy egy útkártyával bővíti a labirintust, vagy egy akciókártyát használ fel, vagy passzol. Az akciókártyák lehetnek szabotáló kártyák, melyekkel eltörhetjük egy másik játékos csákányát, csilléjét vagy lámpását, illetve lehetnek olyanok, amik mindezeket megjavítják (ezt akár saját magunk szerszámainál is felhasználhatjuk, de másoknak is segíthetünk vele). Van két „speciális” kártya is, a kőomlás, amellyel a játéktábláról eltávolíthatunk egy tetszőleges útkártyát, illetve a térkép, amellyel megleshetünk egy célkártyát, hogy megtudjuk, arany vagy kő rejtőzik alatta. Jó hír, hogy bármelyik kártyára visszük a kurzort, megmutatja nekünk, hogy mit tudunk tenni vele, mire jó az adott kártya, tehát nem baj, ha elsőre nem tudunk kiigazodni rajtuk. A játék három fordulóból áll, egy forduló akkor ér véget, ha sikerült elérni az aranyrögöt tartalmazó célkártyához, vagy ha az összes játékosnak elfogyott a kártyája. Ezután a gép a szerepeknek megfelelően aranyat oszt a játékosoknak (ha az aranyásóknak sikerült megkaparintaniuk az aranyat, ők kapnak aranyat, ha nem, akkor a szabotőrök). A játék a harmadik forduló után ér véget, a sorrend a kapott aranyak számának megfelelően alakul ki.

És hogy miért is nagyon szuper a játék? Akár olyanokkal játszol, akiket már nagyon jól ismersz, akár olyanokkal, akiket kevésbé, nagyon izgalmas és vicces tud lenni a játék, főleg ha közben kapcsolatban tudtok lenni egymással valahol (Zoom, Google Meet…), és beszélgetni tudtok közben. Mivel a játék során csak a saját szerepedet tudod (aranyásó vagy szabotőr), a többiekét a reakcióikból és a lépéseikből tudod kitalálni. Többfajta stratégiát is kitalálhattok, van, aki szereti felfedni a kilétét, vagy ha meglesett egy célkártyát rögtön elújságolja a többieknek, hogy aranyat vagy követ rejt, de van, aki minden erejével próbálja ezt titokban tartani. A játék szempontjából ez utóbbi stratégia az izgalmasabb, ha nagyon ügyesek vagyunk, teljesen félre tudjuk vezetni az ellenfél csapatát. Szuper játék lehet akár egy online találkozó végére, akár egy kötetlenebb alkalomra. Ha ezt a játékot választjátok, biztosan jól fogtok szórakozni!

(Viki)

**Scribble**

Az online találkozó végén én vezettem a ’Skribbl’ néven ismert játékot. Ez a társasjáték a jól ismert Activity online formája, ahol rajzok segítségével kell kitalálni fogalmakat, tárgyakat, cselekményeket, tulajdonneveket. A játék során a résztvevők közül egy valaki rajzol, a többiek pedig megpróbálják kitalálni a lerajzolni kívánt dolgot. Aki elsőnek kitalálja az éppen aktuális fogalmat, az kapja a legtöbb pontot. Minél hamarabb találod ki, annál több pontot kapsz. Időkorlátot még a játék megkezdése előtt lehet beállítani. Erre én másfél percet adtam.

Tízen játszottunk, aminek nagyon örülök. Szuper hangulat volt. Játék közben sokat nevettünk, viccelődtünk egymással.

(Robi)

Eszközigény: